*Projekts*

**LATVIJAS REPUBLIKAS MINISTRU KABINETS**

2017.gada \_\_\_\_.\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr. .§)

**Grozījumi Ministru kabineta 2009.gada 10.marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”**

*Izdoti saskaņā ar Elektroenerģijas tirgus likuma 28. panta otro daļu un 28.1panta otro daļu*

Izdarīt Ministru kabineta 2009.gada 10.marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (Latvijas Vēstnesis, 2009, 42. nr.; 189. nr., 205. nr., 2010, 150. nr., 2012, 142. nr., 2013, 158. nr., 234. nr., 2014, 82 .nr., 2015, 250. nr., 2016, 137.nr., 2017, 128.nr.) šādus grozījumus:

1. Izteikt noteikumu 34. punktu šādā redakcijā:

“34. Obligātā iepirkuma izmaksas un izmaksas, ko veido maksājumi par uzstādīto elektrisko jaudu sedz visi Latvijas elektroenerģijas galalietotāji saskaņā ar regulatora noteiktajām obligātā iepirkuma un jaudas komponentēm no koģenerācijas elektrostacijām, veicot samaksu attiecīgajam elektroenerģijas pārvades vai sadales sistēmas operatoram kopā ar maksu par pārvades vai sadales pakalpojumu. Sistēmas operatori uzskaita to sistēmām pieslēgto galalietotāju elektroenerģijas patēriņam, sprieguma un pieprasītās jaudas līmenim atbilstošās obligātā iepirkuma un jaudas komponentes katrā norēķinu periodā, sniedz nepieciešamo informāciju tirgotājam norēķinu veikšanai un norēķinās ar tirgotāju par to sistēmai pieslēgto galalietotāju elektroenerģijas patēriņam, sprieguma un pieprasītā jaudas līmenim atbilstošo obligātā iepirkuma un jaudas komponentēm.”

2. Papildināt noteikumus ar 40.4 punktu šādā redakcijā:

“40.4 Komersants, kura koģenerācijas elektrostacijas ir pieslēgtas pārvades sistēmai un ir saņēmušas tiesības pārdot saražoto elektroenerģiju obligātā iepirkuma ietvaros, un kuru uzstādītā elektriskā jauda ir lielāka par četriem megavatiem, līdz ar šo noteikumu 40. punktā noteikto gada pārskatu, iesniedz aprēķinu par koģenerācijas elektrostacijas vai atsevišķas tās iekārtas uzstādītās elektriskās jaudas izmantošanas stundu skaitu pārskata gadā, atsevišķi norādot arī ražošanas apjomu, kas pārsniedz šo noteikumu 52.3. apakšpunktā noteikto elektriskās jaudas izmantošanas stundu skaitu pārskatā gadā un tā uzkrājumu no iepriekšējiem gadiem.”

3. Papildināt noteikumus ar IV.2 nodaļu šādā redakcijā:

**“IV.2 Nosacījumi garantētās maksas par koģenerācijas elektrostacijā uzstādīto elektrisko jaudu saistību samazināšanai, saņemot vienreizēju diskontētu maksājumu**

56.22 Pieteikties vienreizēja maksājuma, kas sastāv no diskontētām trim ceturtdaļām no atlikušajā atbalsta periodā saņemamās garantētās maksas par koģenerācijas elektrostacijā uzstādīto elektrisko jaudu, saņemšanai var komersants, ja vienlaikus izpildās turpmāk minētie nosacījumi:

56.22 1. komersants saskaņā ar Elektroenerģijas tirgus likuma 28.1 pantu saņem garantēto maksu par koģenerācijas elektrostacijā uzstādīto elektrisko jaudu un tā koģenerācijas elektrostacijā uzstādītā elektriskā jauda ir lielāka par 100 MW.

56.22 2. koģenerācijas elektrostacijas kopējā kapitālieguldījumu iekšējās peļņas norma nepārsniedz 9% un ir aprēķināta, ievērojot šo noteikumu IV.1 nodaļā minētos nosacījumus.

56.23 Komersants, kas vēlas saņemt vienreizēju maksājumu, kas sastāv no trim ceturtdaļām no atlikušajā atbalsta periodā saņemamās garantētās maksas par koģenerācijas elektrostacijā uzstādīto elektrisko jaudu, iesniedz ministrijā pieteikumu, kuram pievieno:

56.23 1. zvērināta revidenta apstiprinātu aprēķinu par koģenerācijas elektrostacijas kopējo kapitālieguldījumu iekšējo peļņas normu visam atbalsta periodam, kas veikts, ievērojot šo noteikumu IV.1 nodaļā minētos nosacījumus, vai rakstisku apliecinājumu tam, ka šāds aprēķins tiks iesniegts ne vēlāk kā vienu nedēļu pirms 56.25 punktā noteiktā termiņa iestāšanās;

56.23 2. apliecinājumu turpināt darbību visā atlikušajā atbalsta periodā atbilstoši tiem nosacījumiem, kas uz to attiecās līdz pieteikuma iesniegšanas dienai.

56.24 Vienreizējo maksājumu, kas sastāv no trim ceturtdaļām no atlikušajā atbalsta periodā saņemamās garantētās maksas par koģenerācijas elektrostacijā uzstādīto elektrisko jaudu, aprēķina, izmantojot šādu formulu:

, kur

*M* - vienreizējā maksājuma apmērs, EUR;

*Gi* – i gada jaudas komponentes maksājuma apmērs, kuru nosaka saskaņā ar šo noteikumu 52. punktu, EUR. Gadā, kurā pārstāj maksāt jaudas maksājumus, jaudas maksājuma apmēru nosaka proporcionāli dienu skaitam, kurās atbalsts tiek maksāts;

*i –* gads pēc kārtas, kur 2018.gads ir pirmais gads;

*n* - kalendāra gadu skaits atlikušajā atbalsta periodā.

56.25 Ja šo noteikumu 56.23 punktā minētais pieteikums atbilst šo noteikumu 56.22 un 56.23 punkta prasībām, Ekonomikas ministrija mēneša laikā sagatavo un ekonomikas ministrs steidzamības kārtībā iesniedz izskatīšanai Ministru kabinetā izvērtējumu par komersanta atbilstību šajā nodaļā minētajiem nosacījumiem un lēmuma projektu par vienreizējā maksājuma veikšanu attiecībā uz garantēto maksu par koģenerācijas elektrostacijā uzstādīto elektrisko jaudu. Lēmuma projektu sagatavo Administratīvā procesa likuma noteiktajā kārtībā.

56.26 Ministru kabinets izskatot 56.25 punktā minēto informāciju un lēmuma projektu par vienreizējas garantētās maksas par koģenerācijas elektrostacijā uzstādīto elektrisko jaudu izmaksu, vienlaikus lemj arī par finansējuma piešķiršanas avotu un apjomu publiskajam tirgotājam šī darījuma finansēšanai.

56.27 Pēc šo noteikumu 56.26 punktā minētā Ministru kabineta lēmuma pieņemšanas, publiskais tirgotājs veic vienreizējā maksājuma veikšanu attiecībā uz garantēto maksu par koģenerācijas elektrostacijā uzstādīto elektrisko jaudu un no 2018.gada 1.janvāra komersants saņem garantētu maksu par koģenerācijas elektrostacijā uzstādīto elektrisko jaudu 25 % apmērā no aprēķinātās jaudas komponentes. Ministru kabineta pieņemto lēmumu var pārsūdzēt Administratīvā procesa likumā noteiktajā kārtībā.”

4. Papildināt noteikumus ar 52.7. apakšpunktu šādā redakcijā:

“52.7. Šo noteikumu 52.3. apakšpunktā noteiktās koģenerācijas elektrostacijas ir tiesīgas samazināt koģenerācijas elektrostacijas vai atsevišķas tās iekārtas uzstādītās elektriskās jaudas izmantošanas stundu skaitu gadā par 25%, ja iepriekšējos gados elektriskās jaudas izmantošanas stundu skaits gadā ir pārsniedzis 1200 stundas, bet ne vairāk par iepriekšējos gados izveidoto un neizmantoto jaudas izmantošanas stundu uzkrājumu.”

5. Papildināt noteikumus ar 89. punktu šādā redakcijā:

“89. Šo noteikumu 56.23 punktā minēto pieteikumu vienreizēja maksājuma, kas sastāv no trim ceturtdaļām no atlikušajā atbalsta periodā saņemamās garantētās maksas par koģenerācijas elektrostacijā uzstādīto elektrisko jaudu, saņemšanai ministrijā var iesniegt mēneša laikā kopš šo noteikumu IV.2 nodaļas spēkā stāšanās.”

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

02.10.2017. 11:44

869

A.Apaņuks, 67013009,

[Andrejs.Apanuks@em.gov.lv](mailto:Andrejs.Apanuks@em.gov.lv)

R.Meijers, 67013176,

[Roberts.Meijers@em.gov.lv](mailto:Roberts.Meijers@em.gov.lv)